gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5072, del 17-08-2005 (2005/9056)

RESOLUCIÓ de 29 de juliol de 2005, de la Universitat d'Alacant, per la que segon les competències atribuïdes per la normativa vigent, es nomena el tribunal que ha de resoldre el procés selectiu convocat per Resolució de 19 de febrer de 2005 (DOGV núm. 4.958, de 3 de març de 2005), per a l'accés a l'escala tècnica de la Universitat d'Alacant (Referència A01/05), compost com es determina a continuació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5072

Data del DOGV
:   17-08-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/9056


Organisme emissor
:   Universitat d'Alacant

Tipus de document
:   Resolució

RESOLUCIÓ de 29 de juliol de 2005, de la Universitat d'Alacant, per la que segon les competències atribuïdes per la normativa vigent, es nomena el tribunal que ha de resoldre el procés selectiu convocat per Resolució de 19 de febrer de 2005 (DOGV núm. 4.958, de 3 de març de 2005), per a l'accés a l'escala tècnica de la Universitat d'Alacant (Referència A01/05), compost com es determina a continuació. [2005/9056]
  
Tribunal titular
  
President:
  
Manuel Palomar Sanz, vicerector d'Investigació, Desenvolupament i Innovació de la Universitat d'Alacant.
  
Secretària:
  
Ana Echeveste Tellería, funcionària de l'escala tècnica de la Universitat d'Alacant.
  
Vocals:
  
Per l'administració:
  
María Cecilia Gómez Lucas, catedràtica d'Escola Universitària de la Universitat d'Alacant.
  
Per les seccions sindicals:
  
Romualdo Seva Román, representant de la secció sindical UGT.
  
María José Muñoz Guillena, representant de la secció sindical CC.OO.
  
Tribunal suplent
  
President:
  
Antonio Marcilla Gomis, vicerector d'Ordenació Acadèmica i Professorat.
  
Secretari:
  
Francisco Candela Jaén, funcionària de l'escala tècnica de la Universitat d'Alacant.
  
Vocals:
  
Per l'administració:
  
Jorge Calera Rubio, professor titular de Universitat de la Universitat d'Alacant.
  
Per les seccions sindicals:
  
Eduardo Seva Román, representant de la secció sindical UGT.
  
Isidro Martínez Mira, representant de la secció sindical CC.OO.
  
Alacant, 29 de juliol de 2005.- El rector (p.s. art. 72.2 Estatut de la Universitat d'Alacant): Manuel Palomar Sanz.
Diari Oficial de la Generalitat Valenciana


Sumari del DOGV 5151, del 09-12-2005 (2005/13312)

Informació pública del programa per al desenvolupament de l'actuació integrada de la unitat d'execució i pla de reforma interior de millora del sector Pi Gros del sòl urbanitzable .ús residencial. del municipi de Turís.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5151

Data del DOGV
:   09-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13058


Organisme emissor
:   Ajuntament de Turís

Tipus de document
:   Anunci

Informació pública del programa per al desenvolupament de l'actuació integrada de la unitat d'execució i pla de reforma interior de millora del sector Pi Gros del sòl urbanitzable ?ús residencial- del municipi de Turís. [2005/M13524]
  
L'Ajuntament de Turís, per Decret de l'Alcaldia de data 29 de novembre de 2005, ha disposat:
  
Sotmetre a informació pública, amb inserció de l'edicte al tauler d'anuncis de l'Ajuntament, en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, el programa per al desenvolupament de l'actuació integrada de la unitat d'execució i la proposta de pla de reforma interior de millora del sector Pi Gros del sòl urbanitzable ?ús residencial- del municipi de Turís, presentats per la mercantil Moncada Inversiones, SL, durant el termini de 20 dies comptats a partir de l'endemà de la publicació de l'edicte en el Diari Oficial de la Generalitat Valenciana. Prèviament, remetre avís amb el seu contingut al domicili fiscal dels qui consten en el cadastre com a titulars de drets afectats per l'actuació proposada.
  
L'expedient tramitat junt amb el programa i la proposta de pla de reforma interior de millora podran ser examinats en la Secretaria de l'Ajuntament i els interessats podran formular al·legacions i alternatives tècniques en competència amb l'exposada.
  
Les proposicions juridicoeconòmiques es presentaran en la Secretaria Municipal, en plica tancada durant el termini de cinc dies comptats a partir del venciment del període d'informació pública i l'acte d'obertura de pliques tindrà lloc en la data hàbil següent al dia en què aquell finalitze.
Diari Oficial de la Generalitat Valenciana


Sumari del DOGV 5092, del 14-09-2005 (2005/10465)

Notificació per edicte de l'acord d'iniciació de restauració, expedient sancionador 225/05 SAN, seguit contra Cristopher Francis Coombe i Cristine Carol Coombe. .
------------------------------------------------------------------------------------------------------------------------------------------------------------------

### Dades del document

Número de DOGV
:   5092

Data del DOGV
:   14-09-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/10691


Organisme emissor
:   Conselleria de Territori i Habitatge

Tipus de document
:   Anunci

Notificació per edicte de l'acord d'iniciació de restauració, expedient sancionador 225/05 SAN, seguit contra Cristopher Francis Coombe i Cristine Carol Coombe. [2005/X10158].
  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Territori i Habitatge a la persona o entitat denunciada que a continuació s'allista, ja que s'ha intentat la notificació en l'últim domicili conegut, però aquesta no s'ha pogut practicar.
  
Expedient número: 225/05 SAN
  
Interessat: Cristopher Francis Coombe y Cristine Carol Coombe
  
Últim domicili conegut: Rocío del Mar, vil·la Don Quixot, nº 16 bloc A de Torrevieja (Alacant)
  
Assumpte: acord d'iniciació restauració que dicta el director territorial de Territori i Habitatge d'Alacant el 19 de maig de 2005.
  
El corresponent expedient es troba en l'Àrea de la Inspecció del Territori de la Conselleria de Territori i Habitatge, c/ Francesc Cubells, 7, 46912 València, on haurà de comparéixer per a conéixer el contingut íntegre de l'acte en el termini de deu dies hàbils, comptadors des de l'endemà de la publicació del present edicte en el Diari Oficial de la Generalitat Valenciana.
  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.
Diari Oficial de la Generalitat Valenciana


Sumari del DOGV 5001, del 09-05-2005 (2005/4900)

RESOLUCIÓ de 29 d'abril de 2005, del director general de l'Institut Valencià de la Joventut (IVAJ), per la qual s'adjudiquen beques per a la realització de cursos d'idiomes, destinades a jóvens treballadors.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5001

Data del DOGV
:   09-05-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/4900


Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 29 d'abril de 2005, del director general de l'Institut Valencià de la Joventut (IVAJ), per la qual s'adjudiquen beques per a la realització de cursos d'idiomes, destinades a jóvens treballadors. [2005/X4900]
  
Per Ordre de 10 de novembre de 2004, de la Conselleria de Benestar Social (DOGV núm. 4.896 de 2 de desembre de 2004), es van convocar les beques per a la realització de cursos d'idiomes, destinades a jóvens treballadors.
  
Després de la valoració i la puntuació de les sol·licituds presentades, d'acord amb els criteris que estableixen la base setena i la base novena, punt tres, de l'annex I de l'ordre de convocatòria, a proposta de la Comissió avaluadora que estableix la base huitena de la mateixa convocatòria, i fent ús de les facultats que em confereix l'article 7 de la Llei de la Generalitat Valenciana 4/1989, de 26 de juny, resolc:
  
Primer
  
Adjudicar, a les persones sol·licitants que figuren en l'annex I, les beques per a l'estudi dels idiomes que s'hi indiquen. Els adjudicataris hauran de donar compliment en temps i forma a tot el que estableixen les bases de la convocatòria.
  
Segon
  
Desestimar les sol·licituds que figuren en l'annex II, pels motius que s'hi indiquen.
  
Tercer
  
Considerar que les persones incloses en l'annex III han desistit de la seua sol·licitud, en no haver esmenat al seu temps i en forma la falta de documentació o l'acreditació de requisits, i, en conseqüència, procedir a l'arxiu de les sol·licituds.
  
Contra la present resolució, que posa fi a la via administrativa, podrà interposar-se potestativament recurs de reposició davant el director general de l'Institut Valencià de la Joventut, en el termini d'un mes comptador a partir de l'endemà de la publicació, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la notificació, d'acord amb el que preveuen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjudici que les persones interessades puguen interposar-hi qualsevol altre recurs que consideren oportú.
Diari Oficial de la Generalitat Valenciana


Sumari del DOGV 5004, del 12-05-2005 (2005/5221)

DECRET 3/2005, de 10 de maig, del president de la Generalitat, pel qual nomena dos representants de la Generalitat Valenciana en el Consell d'Administració de l'Organisme Autònom Municipal Palau de la Música, Congressos i Orquestra de València.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5004

Data del DOGV
:   12-05-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/5221


Data del document
:   10-05-2005

Organisme emissor
:   Presidència de la Generalitat

Tipus de document
:   Decret

DECRET 3/2005, de 10 de maig, del president de la Generalitat, pel qual nomena dos representants de la Generalitat Valenciana en el Consell d'Administració de l'Organisme Autònom Municipal Palau de la Música, Congressos i Orquestra de València. [2005/F5221]
  
D'acord amb el que disposa l'article 14 dels Estatuts de l'Organisme Autònom Municipal Palau de la Música, Congressos i Orquestra de València, integren el seu Consell d'Administració, entre altres, quatres representants designats per la Generalitat Valenciana, amb rang no inferior a director general o secretari general.
  
Actualment els membres en representació de la Generalitat Valenciana del Consell d'Administració del mencionat organisme autònom municipal són David Serra Cervera, Carlos-Alberto Precioso Estiguin, Julio Seoane Rey i Manuel Muñoz Ibáñez, en virtut del que disposa el Decret 5/2004, de 17 de juny, del president de la Generalitat Valenciana, publicat en el Diari Oficial de la Generalitat Valenciana número 4.786, de 30 de juny.
  
Posteriorment va ser nomenada Concepción Gómez Ocaña com a secretària autonòmica de Cultura i Política Lingüística i va cessar Julio Seoane Rey.
  
En virtut d'això, i de conformitat amb el que establix l'article 16.e) de la Llei 5/1983, de 30 de desembre, de Govern Valencià,
  
DECRETE
  
Article únic
  
Designar com a representants de la Generalitat Valenciana en el Consell d'Administració de l'Organisme Autònom Municipal Palau de la Música, Congressos i Orquestra de València:
  
Concepción Gómez Ocaña, secretària autonòmica de Cultura i Política Lingüística, i Vicente-Luis Navarro de Luján, director general del Llibre i Biblioteques, en substitució de David Serra Cervera i de Julio Seoane Rey.
  
València, 10 de maig de 2005
  
El president de la Generalitat Valenciana,
Diari Oficial de la Generalitat Valenciana


Sumari del DOGV 5160, del 22-12-2005 (2005/13297)

Ressenya de la Resolució de 15 de setembre de 2005, del conseller de Territori i Habitatge, relativa al PRI de l'àmbit PN-4 del PGOU de València, pedania de Borbotó.
---------------------------------------------------------------------------------------------------------------------------------------------------------------------

### Dades del document

Número de DOGV
:   5160

Data del DOGV
:   22-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13775


Data del document
:   23-11-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * pla d'urbanisme

Ressenya de la Resolució de 15 de setembre de 2005, del conseller de Territori i Habitatge, relativa al PRI de l'àmbit PN-4 del PGOU de València, pedania de Borbotó. [2005/X13600]
  
D'acord amb l'article 59.4 b de la Llei 6/1994, de 15 de novembre, de la Generalitat Valenciana, reguladora de l'activitat urbanística, es publica una ressenya de la Resolució del conseller de Territori i Habitatge, de 15 de setembre de 2005, la qual s'ha publicat juntament amb les normes urbanístiques aprovades, en el Butlletí Oficial de la Província de València, núm. 278, de 23 de novembre de 2005.
  
Exp. PL-70/2005. Pla de reforma interior PN-4 del PGOU de València, pedania de Borbotó.
Diari Oficial de la Generalitat Valenciana


Sumari del DOGV 4953, del 24-02-2005 (2005/1569)

Informació pública de l'estudi de detall al carrer de Cales cantonada carretera de la Costa Nord.
-------------------------------------------------------------------------------------------------

### Dades del document

Número de DOGV
:   4953

Data del DOGV
:   24-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1569


Organisme emissor
:   Ajuntament de Vinaròs

Tipus de document
:   Anunci

Informació pública de l'estudi de detall al carrer de Cales cantonada carretera de la Costa Nord. [2005/M1569]
  
Presentat estudi de detall per la mercantil Molinos de California, SL al carrer de Cales cantonada carretera de la Costa Nord.
  
En atenció a l'article 173 del Reglament de Planejament de la Comunitat Valenciana i en compliment dels articles 52, 45 i 46.3 de la Llei 6/1994, Reguladora de l'Activitat Urbanística, se sotmet este a exposició pública, durant el termini de 20 dies a comptar des del següent al la seua publicació en el Diari Oficial de la Generalitat Valenciana, per a formular les al·legacions que s'estimen oportunes.
Diari Oficial de la Generalitat Valenciana


Sumari del DOGV 5123, del 27-10-2005 (2005/11990)

Informació pública de la declaració d'interès comunitari per a la instal·lació de planta valoració de residus, Polígon 51, Parcel·la 13, del terme municipal de Torrent (expt. 727/05).
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   5123

Data del DOGV
:   27-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11252


Organisme emissor
:   Conselleria de Territori i Habitatge

Tipus de document
:   Anunci

Informació pública de la declaració d'interès comunitari per a la instal·lació de planta valoració de residus, Polígon 51, Parcel·la 13, del terme municipal de Torrent (expt. 727/05). [2005/X11462]  
Per raó del que establix l'article 37 de la Llei 10/2004, de la Generalitat Valenciana, de 9 de desembre, sobre sòl no urbanitzable, en relació amb l'article 12.2 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana, s'ha acordat admetre a tràmit i sotmetre a informació pública la sol·licitud de declaració d'interés comunitari relativa a la instal·lació d'una planta de valorització de residus, al polígon 51, parcel·la 13, del terme municipal de Torrent, promoguda per Gemesa, expedient 727/2005.  
Fet que es publica per al general coneixement i a l'efecte d'informació pública durant el termini de vint dies hàbils, a partir de l'endemà de la data de la present publicació, als locals de la Comissió Territorial d'Urbanisme de València situats a l'edifici PROP de l'av. Gregori Gea, núm. 27 de València.  
València, 20 de setembre de 2005.. El director territorial: Manuel I. Prieto Honorato.
Diari Oficial de la Generalitat Valenciana


Sumari del DOGV 5039, del 30-06-2005 (2005/7655)

Informació pública de l'homologació sectorial modificativa i estudi d'impacte ambiental del sector La Mediera, al terme municipal de Chiva.
-------------------------------------------------------------------------------------------------------------------------------------------

### Dades del document

Número de DOGV
:   5039

Data del DOGV
:   30-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7655


Organisme emissor
:   Mosti, SL

Tipus de document
:   Anunci

Informació pública de l'homologació sectorial modificativa i estudi d'impacte ambiental del sector La Mediera, al terme municipal de Chiva. [2005/A7655]
  
La societat Mosti, SL, representada per Miguel Taberner Sancho, en condició de conseller delegat, promou la redacció de l'homologació modificativa de les normes subsidiàries de Chiva al sector La Mediera, situat al costat del sòl urbanitzable del mateix nom, i que té una superfície de 25.417,79 metres quadrats.
  
La documentació presentada consta d'homologació sectorial modificativa i estudi d'impacte ambiental, i està protocol·litzada i depositada a la Notaria de Teresa Aparicio Colomer, sítia a Chiva (València) al carrer Velázquez, número 1, i ha sigut presentada a l'Ajuntament de Chiva amb data 27 de juny de 2005.
  
Se sotmet a informació pública la documentació esmentada durant el període d'un mes, comptador des de la publicació del present anunci en el Diari Oficial de la Generalitat Valenciana. Durant este període qualsevol persona podrà comparéixer a la dita Notaria, en horari d'oficina, per a obtindre una còpia de l'acta de protocol·lització de la documentació, o sol·licitar que li siga mostrada la mateixa acta. Així mateix, es fa constar la possibilitat de consultar a l'Ajuntament de Chiva la documentació presentada amb la possibilitat de presentar-hi al·legacions.
Diari Oficial de la Generalitat Valenciana


Sumari del DOGV 5057, del 26-07-2005 (2005/8663)

Informació pública de la modificació puntual número 6 del Pla General.
----------------------------------------------------------------------

### Dades del document

Número de DOGV
:   5057

Data del DOGV
:   26-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8663


Organisme emissor
:   Ajuntament de Petrer

Tipus de document
:   Anunci

Informació pública de la modificació puntual número 6 del Pla General. [2005/S8663]
  
En compliment de l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es comunica que l'Ajuntament Ple, en sessió celebrada el dia 7 de juliol de 2005, ha adoptat l'acord de sotmetre a informació pública la modificació puntual número 6 del Pla General de Petrer, que ha sigut elaborada per l'Oficina Tècnica d'Urbanisme, consistent en la regulació de l'ús de quarters.
  
La informació pública tindrà el termini d'un mes, per mitjà d'anunci publicat en el Diari Oficial de la Generalitat Valenciana i en un diari no oficial d'àmplia difusió a la localitat, perquè els interessats puguen presentar al·legacions i suggeriments que estimen oportunes.
  
Així mateix, s'acorda suspendre, en els termes de l'article 57 de la Llei 6/1994, de 15 de novembre, i articles 101 i 103 del Text Refós de la Llei del Sòl de 1992, l'atorgament de llicències d'obra, edificació i activitats, en aquelles àrees del territori objecte de planejament les noves determinacions de les quals suposen modificacions del règim urbanístic vigent, sense que calga assenyalar expressament les esmentades àrees. No obstant això, podran concedir-se llicències basades en el règim vigent, sempre que es respecten les determinacions del nou planejament.
  
La documentació es trobarà depositada, per a la seua consulta, en les dependències municipals.
  
Cosa que es fa pública perquè se'n prenga coneixement, i es comunica que l'acord, de conformitat amb l'article 107 de la Llei 30/1992, de 26 de novembre, és de mer tràmit i no cal la interposició de recurs contra este, sense perjuí de mostrar l'oposició per a la consideració en la resolució que pose fi al procediment.